बिजली बारै लोक बार-बार मंग करदे न जे बड़ी ब्राह्मणा कन्नै लाइन जोड़ी जा कीजे बिश्‍नाह थमां कीती जा दी अपूर्ति दा फीडर मता लम्मा ऐ। साढ़े त्रै ज्हार वोटें दी क्षमता आह्‌ला सरोर चुनाएं दे दिनें ते हर दल दा अखाड़ा बनी जंदा ऐ ब विकास दे नांऽ उप्पर एह्‌दा नांऽ सूची च मता थल्लै टुरी जंदा ऐ। तोआईं चिकित्सा दी बी मती खरी हालत नेईं ऐ कीजे इत्थै हुन बी आर्युवैदिक डिस्पैंसरी गै ऐ जबकि अस्सी दे दाह्के च डॉ. फारूक अब्दुल्ला ते 2003 दे सोआस्थ मंत्री चौधरी लाल सिंह दी घोषणा दे बाद बी हुनै तक्कर इत्थै अस्पताल नेईं बनी पाआ ऐ।